Jezerka
Jezerka je desna pritoka Vrbanje; izvire na jugozapadnim padinama Uzlomca, na 880 m n/v, a između Gradine (982 m) i Ostruga (1002 m). Nastaje od mnoštva potočića, od kojih je najizdašniji Presedlijski. Duga je desetak kilometara, a 1960-ih na njoj i pritokama bilo je 30-ak vodenica (mlinova). Teče u pravcu sjeveroistok-jugozapad, padinama iznad Obodnika. Na podugoj visoravni protječe ispod sela Žilići, između Grabika i Jankovine. Ušće joj je nekoliko kilometara uzvodno od Vrbanjaca, uz magistralni put M4 (Banja Luka – Doboj). Veće su joj pritoke Presedlijski potok, Žilića potok i Dubočaj (sve desne).. Na visoravni u njenom gornjem toku ukršta se više lokalnih puteva, koji izlaze u Gornji Obodnik ili direktno na magistralni put M4. Ova magistrala ide u pravcu: Banja Luka – Kotor-Varoš – Teslić – Matuzići – Doboj (budući koridor Vc). S te magistrale u Obodniku je izlaz na put Šiprage – Kruševo Brdo.. Sa sjeveroistočne strane Uzlomca (vrh 1002 m n/v) je prijevoj koji razdvaja slivove Vrbanje i Ukrine i Usore (Božića potok i sliv Bistrice).